CELEX: 62015TN0095
Language: fi
Date: 2015-02-20 00:00:00
Title: Asia T-95/15: Kanne 20.2.2015 – Printeos ym. v. komissio

20.4.2015   
            
            
               FI
            
            
               Euroopan unionin virallinen lehti
            
            
               C 127/36
            
         Kanne 20.2.2015 – Printeos ym. v. komissio
   (Asia T-95/15)
   (2015/C 127/49)
   Oikeudenkäyntikieli: espanja
   
      Asianosaiset
   
   
      Kantajat: Printeos, SA (Alcalá, Espanja), Tompla Sobre Exprés, SL (Alcalá de Henares, Espanja), Tompla Scandinavia AB (Tukholma, Ruotsi), Tompla France SARL (Fleury Mérogis, Ranska), Tompla Druckererzeugnisse Vertriebs GmbH (Leonberg, Saksa) (edustajat: asianajajat H. Brokelmann ja P. Martínez-Lage Sobredo)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               SEUT 263 artiklan nojalla kumoamaan SEUT 101 artiklan ja ETA-sopimuksen 53 artiklan mukaisessa menettelyssä 10.12.2014 tehdyn komission päätöksen C(2014) 9295 final (AT.39780 – Kirjekuoret; jäljempänä riidanalainen päätös), koska sakkojen määrää ei ole määritelty (etenkään ei ole tehty sakkojen laskemisessa sovellettavien suuntaviivojen 37 osaan perustuvia mukautuksia) eikä perusteluvelvollisuutta ole noudatettu;
            
         
               —
            
            
               Toissijaisesti sille asetuksen (EY) N:o 1/2003 31 artiklan ja SEUT 261 artiklassa annettua täyttä tuomiovaltaa käyttäen muuttaa riidanalaisen päätöksen 2 artiklaa siten, että (i) Tomplalle määrätty seuraamus vahvistetaan 55 prosenttia sen lainmukaista enimmäismäärää pienemmäksi (asetuksen N:o 1/2003 23 artiklan 2 kohta) tai yleisen tuomioistuimen sopivaksi katsomaksi määräksi, jotta palautettaisiin kyseisen seuraamuksen tasapaino Bongille ja Hamelinille määrättyjen sakkojen kanssa, ja (ii) alentaa määrättyä seuraamusta lisää vähintäänkin 33 prosenttiin tai yleisen tuomioistuimen sopivaksi katsomaan määrällä ottaakseen huomioon Comisión Nacional de la Competecian (CNC) 25.3.2013 asiassa 5/0316/10, Sobres de Papel, määräämän sakon, ja
            
         
               —
            
            
               Velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt esillä olevassa asiassa kyseessä olevassa riidanalaisessa päätöksessä todetaan, että kantajat ovat rikkoneet SEUT 101 artiklaa ja ETA-sopimuksen 53 artiklaa osallistuessaan 8.10.2003–22.4.2008 välisenä aikana yhtenä kokonaisuutena pidettävään kilpailusääntöjen rikkomiseen Tanskassa, Ranskassa, Saksassa, Norjassa, Ruotsissa ja Yhdistyneessä kuningaskunnassa standardipäällysten ja –kirjekuorien alalla yhteensovittamalla hintoja, jakamalla asiakkaita ja vaihtamalla arkaluonteisia kaupallisia tietoja.
   Kantajat esittävät kanteensa tueksi kolme kanneperustetta.
   
               1)
            
            
               Ensimmäinen kanneperuste, jonka mukaan perusteluvelvollisuutta ei ole noudatettu, sakkojen määräämistä koskevien suuntaviivojen 37 osassa määrättyä sakkojen perusmäärän sopeuttamistarvetta eikä kuhunkin yritykseen sovellettua vähennysten konkreettista prosenttimäärää ei ole perusteltu.
            
         
               2)
            
            
               Toinen kanneperuste, jonka mukaan yhdenvertaisen kohtelun periaatetta on loukattu, kun sakon määrä on määritetty sakkojen määräämistä koskevien suuntaviivojen 37 osan perusteella.
            
         
               3)
            
            
               Kolmas kanneperuste, jonka mukaan suhteellisuusperiaatetta ja syrjintäkiellon periaatetta on loukattu sakon määrää määritettäessä, koska Espanjan kilpailuviranomaisen aikaisemmin määräämää sakkoa ei ole otettu huomioon.